  Туспуктэм: Константин Вознесенских Анжелика Тихонова корреспондент 20-тӥ пӧсьтолэзе Удмуртиын коронавируслы 2 сюрс 212 эскеронъёс ортчытӥзы, 31 муртлэсь висёнэз шараязы, соос пӧлын 14 аресозь сизьым пиналъёс но 65 арессэс ортчем тямыс арлыдоос. Эмъяськонниосы ньыль адямиез интыязы. Со сярысь элькунысь тазалыкез утёнъя министерстволэн пресс-службаез ивортӥз. Та дыре доразы эмъяськись 817 адямиез эмчиос чакласа возё. Эмъяськонниосын кыллись 33 висисьёслэн тазалыксы шоро-куспо лыдъяське, куать муртлэн – секыт, кыкез соос пӧлысь тыосты шокатӥсь аппарат улын кыллё. 10 адями висёнэз вормиз. Улонысь кошкемъёс ӧвӧл. 21-тӥ пӧсьтолэзьлы Удмуртиын коронавирусэн черлан 167 сюрс 884 учыр лабораториосын зэматэмын. 163 сюрс 704 мурт йӧназ. 4 сюрс 47 адями улонысь кошкиз, со пӧлысь 3 сюрс 847-ез – юнматэм диагнозэн. 699 сюрс 108 мурт вакцинациез ортчиз, со пӧлысь 559 сюрс 373 адями кыкетӥ компонентсэ но басьтӥз. 173 сюрс 570 адями ревакцинациез ортчиз. Тодэ вайытом, 19-тӥ пӧсьтолэзе Удмуртиын коронавируслы 1 сюрс 592 эскеронъёс ортчытӥзы, 28 муртлэсь висёнэз шараязы.Эмъяськонниосы тямыс адямиез интыязы. Тегъёс: Удмуртия коронавирус Тазалык Ижкар  